Odense Adresse-Contoirs Efterretninger, 1835-11-22
Fædrelandet. Provindsialstænderne. Den danske Stændertidende, No. 10 indeholder, iblandt Mere, en særdeles interessant Fremstilling af Forhandlingerne i Møderne den 5 og 6 d. angaaende nogle nye Forslag. - Efter Præsidentens Opfordring forelæste den 5 d. den Deputerede Farven Svane af Roeskilde, i Grosserer Knudtzons Sygdom, et Forslag af denne, der gik ud paa, at det maatte behage Hs. Majestæt at meddele Stændernes Forsamling en detailleret Beretning om alle Statens Activer og navnlig disses Jndtægter, saavelsom ogsaa om de forskjellige Kasser, deres faste og løbende Jndtægter og deres Beholdning." Svane knyttede dertil nogle bemærkninger, der især gik ud paa, at visse af Statens Activer i den nys bekjendtgjorte Finants=Stat formeentlig vare beregnede til en høiere end deres virkelige Værdie, hvilket han grunder paa nogle for faa Aar siden erholdte Oplysninger. Hertil bemærkede den kongelige Commissarius, at den Beregning over Statens Activer, som var knyttet ved Finantsberetningen, sikkert var forskjellig fra den, hvorpaa Proponenten støttede sine bemærkninger, samt at lignende Erindringer kunne gjøres ved enhver Opgivelse af en Stats Activer, da altid enkelte ældre Activer kunne ved Tidsomstændighederne tabe deres Værdie. Det blev derpaa sat under Overveielse, om en Committee skulde nedsættes. Et Medlem yttrede, at dersom Andragendet havde staaet isoleret, vilde han rimeligviis have stemmet imod dets videre Overveielse ved en Committee; men da det tillige gik ud paa, at de nu under flere Bestyrelser værende Fonds og Kasser maae blive sammendragne, under een Bestyrelse, og da en Committee skal nedsættes i Anledning af Tuteins Andragende (S. 734), troede han, ogsaa dette Forslag borde behandles af en Committee. Flere istemmede denne Mening, og ved Afstemning med Kugler afgjordes, med 56 Stemmer imod 12, at en Committee skulde nedsættes. Prokurator Haagen indstillede derpaa, efterat have givet en kort Skildring af Landets finantsielle Tilstand, til Forsamlingen: "om den ikke maatte finde Anledning til at indgaae til Hs. Majestæt med Andragende om at nedsætte en Commission, saavidt muligt af Mænd udenfor Embedsklassen, til at gjennemgaae og undersøge Statens Huusholdning i dens hele Omfang, samt at indkomme, med Betænkning om, hvorvidt Jndskrænkninger og Besparelser uden Skade for det Heles Tarv kunde iværksættes, hvorefter det var at haabe, at Commissionens Betænkninger og Forslag vilde blive forelagte i Stændernes næste Møde." Med 63 Stemmer imod 5 besvaredes dette Andragende bekræftende. Derefter foredrog Algreen-Ussing et Forslag, Danmarks Statsgjæld og Finantsvæsen vedkommende, hvori han, efter en motiveret Fremstilling, indstillede til Overveielse, at der til H. M. maatte blive indgiven en allerunderdanigst Forestilling, som maatte gaae ud paa følgende Punkter: na 1) At Statsgjælden, hvis Af= og Tiltagen siden Freden nærmere ønskes oplyst, for Fremtiden maa aldeles fraskilles Landets Finantsvæsen, og, i Lighed med hvad der er skeet i Preussen, underlægges en Nationalbestyrelse, paa samme Maade som dette er skeet i Henseende til Rigets Bank= og Penge=Væsen, 2) At der, for at tilveiebringe Ligevægt i Statens Jndtægter og Udgifter, maa, da Landet intet yderligere Skattepaalæg taaler, skee de fornødne Besparelser og Jndskrænkninger i de forskjellige Grene af Statshuusholdningen; at navnligen Udgifterne til Armeen og til Flaaden, til det udenlandske Departement og til Pensioner og Gratialer maae underkastes den nøiagtigste Revision, og alle blot mulige Jndskrænkninger der foregaae, og at derefter et Finantsbudget, der nøiagtigen og fuldstændigen maatte vise Landets Jndtægter og Udgifter og disses detaillerede Anvendelse, fremtidigen aarligen maa blive bragt til offentlig Kundskab. 3) At en provisorisk Finants=Commission maa blive nedsat, saavel til at udkaste en Plan til Statsgieldens Adskillelse fra Rigets Finantser og dens fremtidige Ordning paa den under No. 1 angivne Maade, som til at gjøre Forslag til de under No. 2 paapegede Jndskrænkninger og Besparelser, og at denne Commission maa blive paalagt at fremme dette Arbeide saa betimeligt, at dens Forhandlinger kunne være endte i Løbet af et halvt Aar, saa at det udarbeidede Statsgjeldsreglement og det nye Finantsbudget til den Tid kan fremlægges H. M. til Approbation. 4) At en overordentlig Sammenkaldelse af Rigets Stænder derefter maa finde Sted i Slutningen af næste Aar, og at for denne Forsamling maa til Betænkning blive forelagt den saaledes udarbeidede nye Plan for Bestyrelsen af Statsgielden og Rigets Finantsvæsen, for at det foreslaaede Statsgjeldsreglement og Finantsbudget kan træde i Kraft den 1 Januar 1837.